laion/Wikipedia-Exotic huggingface dataset:
באבל (מחוז)

מחוז באבל (בערבית: محافظة بابل), הוא מחוז בעיראק המשתרע על שטח של 6,468 קילומטרים רבועים. נכון לשנת 2018 מתגוררים במחוז כ-2,065,042 נפש. בירת המחוז היא העיר אל-חלה (الحلة), וכמו כן נמצאת בו העיר אל-מוסאייב. במחוז זה נמצאים שרידי העיר העתיקה בבל, ועל-שמה נקרא המחוז. אתר ארכאולוגי נוסף הנמצא במחוז היא העיר העתיקה בורסיפה. מדיה וקבצים בנושא באבל בוויקישיתוף ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.
יחסי אריתריאה–רוסיה

יחסי אריתריאה–רוסיה הם היחסים הדיפלומטיים שבין מדינת אריתריאה לבין הפדרציה הרוסית. היחסים הדיפלומטיים בין המדינות כוננו ב-24 במאי 1993. ביולי 2000 ופברואר 2003 מטוסי EMERCOM הנחיתו סיוע הומניטרי באריתריאה. שגרירות רוסיה באסמרה פועלת מאז יוני 1994, שגרירות אריתריאה במוסקבה נפתחה שנתיים לאחר מכן - ביוני 1996. מיום 23 בדצמבר 2010 עד 22 ביולי 2019, הטילה רוסיה סנקציות על אריתריאה. אריתריאה מחזיקה ברוסיה שגרירות במוסקבה בלבד, ואילו רוסיה מחזיקה באריתריאה שגרירות באסמרה בלבד. מדיה וקבצים בנושא יחסי אריתריאה–רוסיה בוויקישיתוף אתר על יחסי מדינות
פאול רדומסקי

פאול אוטו פון רדומסקי (בגרמנית: Paul Otto von Radomski; ‏ 21 בספטמבר 1902 – 14 במרץ 1945) היה קצין אס אס, מפקד מחנות הריכוז סירץ באוקראינה וחיידרי ביוון. רדומסקי היה פעיל במפלגה הנאצית בהמבורג כבר משלהי שנות ה-20. בתקופת רפובליקת ויימאר נכלא באשמת רצח של יריב פוליטי. היה מקורבו של ריינהרד היידריך עוד לפני הקמת המשרד הראשי לביטחון הרייך. כבר בתקופה זו היה ידוע כאלים, אכזר ושתיין. בשירותו ב-אס אס טיפס בסולם הדרגות עד לדרגת שטורמבאנפיהרר. באביב 1942 התמנה למפקד מחנה הריכוז סירץ בפרברי קייב. הוא הנהיג במחנה משטר טרור אלים ואכזרי, שכלל עונשים חריפים גם על העבירות הקלות ביותר, הוצאות פומביות להורג, ופעמים רבות הכה בעצמו את האסירים ואף ירה בהם למוות מאקדחו האישי. בתפקיד זה כיהן עד שחרור המחנה על ידי הצבא האדום, ב-6 בנובמבר 1943. ב-28 בנובמבר מונה למפקד מחנה הריכוז חיידרי ליד אתונה לאחר שהמפקד הקודם נעצר על ידי הגסטאפו. גם בחיידרי הנהיג רדומסקי משטר אכזרי ותקיף. אסירי המחנה הועסקו שעות רבות ביום בעבודות פרך ללא תכלית פרודוקטיבית כלשהי, רק כדי לשבור את רוחם, כגון חפירת בורות ומילוים מחדש, בניית קירות ופירוקם, וכדומה. כ-1,800 אסירים הוצאו להורג, חלקם באופן אישי על ידי רדומסקי, ומאות מתו תוך כדי עינויים. בפברואר 1944 הודח רדומסקי מתפקידו לאחר שהשתכר ואיים לירות בשלישו. במקומו מונה סגן קרל פישר. רדומסקי הורד בדרגה ונשלח לשרת בתפקיד פיקודי במבצע 1005, שתכליתו הייתה טשטוש הראיות לפשעי המלחמה. לאחר המלחמה נעלמו עקבותיו של רדומסקי. ב-2005 הודיע התובע בהמבורג כי הרשויות באוקראינה שחקרו את פשעי המלחמה שבוצעו במחנה סירץ גילו כי הוא מת ב-14 במרץ 1945, בסביבות סקשפהרוואר שבהונגריה. Mazower, Mark, Inside Hitler's Greece: The Experience of Occupation, 1941-44, 1995, עמ' 226–228 ועמ' 337. מדיה וקבצים בנושא פאול רדומסקי בוויקישיתוף מזכרונותיו של זאכאר טרובאקוב על הגעתו למחנה עבודה סירצק, אתר יד ושם.
פול שורינג

פול שורינג (באנגלית: Paul Scheuring; נולד ב-20 בנובמבר 1968) הוא במאי, מפיק ותסריטאי אמריקאי. מוכר בעיקר עקב יצירת סדרת הטלוויזיה "נמלטים". שורינג נולד באורורה שבאילינוי. הוא למד בבית הספר לתיאטרון, קולנוע וטלוויזיה שבאוניברסיטת קליפורניה בלוס אנג'לס. בשנת 2000 כתב, ערך וביים את הסרט "36K". בשנת 2003 כתב את הסרט "מילה של גבר" (אנ'), בו כיכבו וין דיזל ולרמז טייט. בשנים 2005–2009 ו-2017 יצר, ביים והפיק את סדרת הטלוויזיה המצליחה וזוכת הפרסים "נמלטים". בשנת 2008 כתב את הסרט "Mexicali". בשנת 2010 כתב וביים את הסרט "הניסוי", בו כיכבו אדריאן ברודי, פורסט ויטאקר, קאם ג'יגנדה ומגי גרייס, המבוסס על ניסוי הכלא של סטנפורד. בשנת 2013 יצר והפיק את סדרת הטלוויזיה "שעת האפס", בה כיכב אנטוני אדוארדס. בשנת 2018 כתב את הסרט "מאורת הגנבים" (אנ'), בו כיכבו ג'רארד באטלר, 50 סנט ופבלו שרייבר. פול שורינג, במסד הנתונים הקולנועיים IMDb (באנגלית) פול שורינג, באתר "אידיבי", מאגר הידע העברי לקולנוע ישראלי ועולמי פול שורינג, באתר AllMovie (באנגלית) פול שורינג, במסד הנתונים הקולנועיים KinoPoisk (ברוסית) Prison Break success shocks creator, The Sydney Morning Herald, ‏2006-01-27 (באנגלית) Michael Idato, Inside Prison Break: Chain male, The Sydney Morning Herald, ‏2006-02-01 (באנגלית)
עמנואל גיום-ריי

אלבן עמנואל גיום-ריי (בצרפתית: Alban Emmanuel Guillaume-Rey; ‏28 במאי 1837, שומון, צרפת – 4 באפריל 1916, שארטר, צרפת) היה ארכאולוג, טופוגרף ומזרחן צרפתי. התפרסם בזכות מחקריו החלוציים בנושא המדינות הצלבניות ומבצרים צלבניים במזרח התיכון. פרטי חייו של גיום-ריי עלומים יחסית. לא ידוע כיצד הגיע לחקר המדינות הצלבניות, אך ידוע כי בצעירותו סייר באופן נרחב בלבנט. גיום-ריי ביצע שלושה מסעות לסוריה בין השנים 1857–1864, וביקר כמעט בכל מבצר צלבני למעט אלו שבנסיכות עבר הירדן. ב-1871 פרסם ספר בשם "Etudes sur les monuments de Varchitecture militaire des Croises en Syrie et dans Vile de Chypre", שהיה למעשה המחקר הראשון אודות המבצרים הצלבניים במזרח התיכון. בין המבצרים שהיה הראשון לתעדם ניתן למנות את קראק דה שבלייה. גיום-ריי לא היה חבר באקדמיה מוכרת ומעולם לא החזיק בשום תפקיד. הוא מת באלמוניות, אך עבודתו העניקה השראה למלומדים מצרפת ומחוצה לה. Hugh Kennedy (1994). Crusader Castles. Cambridge University Press. pp. 3-5. ISBN 9780511523175. מדיה וקבצים בנושא עמנואל גיום-ריי בוויקישיתוף Les pionniers, ב אתר האינטרנט של קראק דה שבלייה (בצרפתית). ערך זה הוא קצרמר בנושא אישים ובנושא ארכאולוגיה. אתם מוזמנים לתרום לוויקיפדיה ולהרחיב אותו.
ארתור רוס

ארתור רוס (באנגלית: Arthur Ross; ‏4 בפברואר 1920–11 בנובמבר 2008) היה תסריטאי יהודי-אמריקאי. רוס שירת בצבא ארצות הברית במלחמת העולם השנייה, ולאחריה נכנס לרשימה השחורה של הוליווד בתקופת המקארתיזם. בשנת 1946 כתב את הסרט "סן קוונטין". בשנת 1948 כתב את הסרט "ראסטי מוביל את הדרך". בשנת 1949 יתר את הסרט "קאזאן". בשנת 1954 יצר את סרט המפלצות "היצור מהלגונה השחורה". בשנת 1960 יצר את הסרט "שלושת העולמות של גוליבר". בשנת 1965 יצר את הסרט "המירוץ הגדול". בשנת 1973 יצר את הסרט "בית הספר של השטן לנערות". בשנת 1980 יצר את הסרט "ברובייקר", עליו היה מועמד לפרס אוסקר לתסריט המקורי הטוב ביותר. בנו של רוס הוא היוצר, הבמאי והמפיק גארי רוס, ובתו סטפני היא עורכת דין לזכויות ילידים. ארתור רוס, במסד הנתונים הקולנועיים IMDb (באנגלית) ארתור רוס, באתר AllMovie (באנגלית) ארתור רוס, במסד הנתונים הקולנועיים KinoPoisk (ברוסית) CNN - Interview: Gary Ross breathes his life into 'Pleasantville' - October 12, 1998, edition.cnn.com ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
השיר הבא לאירוויזיון (אלבום)

השיר הבא לאירוויזיון הוא המיני-אלבום הראשון של הזמרת הישראלית עדן אלנה. המיני-אלבום יצא לאור ב-27 בפברואר 2020, על ידי חברות התקליטים ארומה מיוזיק וטדי הפקות. אלנה נבחרה לייצג את ישראל באירוויזיון 2020 (שבוטל בעקבות מגפת הקורונה) לאחר שזכתה בעונה השביעית של תוכנית המציאות "הכוכב הבא לאירוויזיון". ארבעת השירים נבחרו מתוך 248 שירים על ידי ועדה מטעם תאגיד השידור הישראלי וטדי הפקות. את השירים אלנה ביצעה במשדר "השיר הבא לאירוויזיון" ששודר ב-3 במרץ 2020 בכאן 11 ובו נבחר השיר לאירוויזיון 2020 ברוטרדם, הולנד. השיר "Feker Libi" זכה במקום הראשון במשדר והיה אמור לייצג את ישראל באירוויזיון, אך בסופו של דבר בעקבות התפשטות נגיף הקורונה, האירוויזיון בוטל. אחרי ההודעה על ביטול האירוויזיון, אלנה נבחרה לייצג את ישראל באירוויזיון 2021. "Feker Libi" - יצא לאור ב-3 במרץ 2020. השיר נבחר לייצג את ישראל באירוויזיון 2020. אך בסופו של דבר, האירוויזיון נדחה והשיר לא השתתף בתחרות. עם יציאתו, נכנס השיר אל המקום ה-3 במצעד השבועי של מדיה פורסט ובמצעד הרשמי של גלגלצ. "Rakata" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-12 במצעד Noise Chart. "Savior in the Sound" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-19 במצעד Noise Chart. במקור השיר הוגש לוועדה שנה קודם לכן עבור קובי מרימי לייצג את ישראל באירוויזיון 2019, אך לבסוף הוא נדחה. "Roots" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-13 במצעד Noise Chart. הופק על ידי סתיו בגר אשר כתב, הלחין והפיק את השיר הזוכה באירוויזיון 2018, "Toy", בביצוע נטע ברזילי. גושן ובגר סיפרו שבמהלך העבודה על השיר החליפו את הפזמון שלוש פעמים. מידע על האלבום השיר הבא לאירוויזיון באתר MusicBrainz האלבום השיר הבא לאירוויזיון באתר ספוטיפיי האלבום השיר הבא לאירוויזיון באתר דיזר האלבום השיר הבא לאירוויזיון באתר אפל מיוזיק האלבום השיר הבא לאירוויזיון באתר יוטיוב משדר חשיפת השירים לאירוויזיון 2020 🌟 | הצטרפו לשידור החי עם לוסי איוב ומיכל אסולין, סרטון באתר יוטיוב (אורך: 1:03:19) עדן אלנה מבצעת את השירים המועמדים לייצג את ישראל באירוויזיון 2020, רשימת השמעה, באתר יוטיוב בוחרים את השיר של ישראל לאירוויזיון 2020 🌟 | משדר השיר הבא לאירוויזיון, סרטון באתר יוטיוב (אורך: 1:17:54) הכוכב הבא לאירוויזיון, ‏אתם קבעתם: עדן אלנה היא הזוכה של הכוכב הבא לאירוויזיון 2020, באתר ‏מאקו‏, 4 בפברואר 2020 מעריב אונליין, ‏4 הסופיים: ועדת השופטים לבחירת השיר הישראלי לאירוויזיון החליטה, באתר מעריב אונליין, 13 בפברואר 2020 שגיא בן נון‏, האזינו: אחד מארבעת השירים האלו ייצג את ישראל באירוויזיון, באתר וואלה, 27 בפברואר 2020 כאן 11 - תאגיד השידור הישראלי (2020-02-27), Eden Alene - Rakata, נבדק ב-2020-02-27 כאן 11 - תאגיד השידור הישראלי (2020-02-27), Eden Alene - Savior In The Sound, נבדק ב-2020-02-27 כאן 11 - תאגיד השידור הישראלי (2020-02-27), Eden Alene - Roots, נבדק ב-2020-02-27 מור לוי, ‏כותבי "Toy" אחד נגד השני: את השיר של מי תבצע עדן אלנה באירוויזיון?, באתר ‏מאקו‏, 13 בפברואר 2020 צוף ישראלי, ‏נאמברים מושקעים, מגישה נהדרת ועדן אלנה אחת: "השיר הבא לאירוויזיון" סיפק את הסחורה, באתר מעריב אונליין, 4 במרץ 2020
שאנדור ברטה (רוקח)

שאנדור ברטה (בהונגרית: Barta Sándor; אוראדיה, 28 במאי 1890 – אושוויץ, 7 באוגוסט 1944) היה רוקח, סופר, מחנך הונגרי-יהודי, שנרצח בשואה. ברטה סיים את לימודיו בקלוז'-נאפוקה עם הסמכה לרוקחות, תחילה עבד כרוקח בגלינצה ואחר כך בקובסנה. בשם "תיאטרון אוהבי האומנות" (קובסנה, 1928) פורסמו על ידו סצנות רבות מחיי הכפר. הספר "יהודה החדשה", שנכתב על ידו והזהיר נגד הסכנה הפשיסטית היה רומן האוטופי (קלוז'-נאפוקה, 1938), בו הוא מחפש אחר ארץ מולדת חדשה ליהודים ביבשת לא ידועה, הובא לדפוס על ידי לאסלו סטויקה על סמך רשימותיו של ברטה. Uj Judea. Utópia. Barta Sándor regénye; előszó Hamvas Lázár, sajtó alá rend. Sztojka László; Fraternitas, Cluj [Kolozsvár], 1938 יהודה החדשה. רומן מאת שאנדור ברטה. דברי פתיחה מאת לזר המוואש. עריכה לדפוס על ידי לאסלו סטויקה. קלוז'-נפוקה, 1938. מוזס כהנא: תחת בדוי של מיקלוש קבש: שאנדורקה ברטה ושאנדור ברטה. פורסם בכתב העת קורונק (תקופתנו) 1939 Köves Miklós álnéven Kahána Mózes: Barta Sándorka és Barta Sándor. Korunk, 1939/2 לקסיקון הספרות ההונגרית ברומניה. שאנדור ברטה. Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981 שאנדור ברטה באתר DBpedia שאנדור ברטה ב-uniopedia
ג'וזף מנסה

ג'וזף מנסה (באנגלית: Joseph Mensah; נולד ב-29 בספטמבר 1994) הוא כדורגלן גנאי המשחק בעמדת הקשר השמאלי. מנסה התחיל את הקריירה שלו בקבוצת ליברטי פרופשיונלס מליגת העל הגנאית. בינואר 2014 הושאל לסלביה פראג מליגת העל הצ'כית. ב-1 באוגוסט 2014, חתם מנסה בהורסנס מליגת העל הדנית. ב-13 בספטמבר 2015, כבש את שער הבכורה שלו בקבוצה בניצחון 0–3 נגד קוגה. בקיץ 2018 חתם בספסי ספאנטו ג'ורג' מליגת העל הרומנית. ב-19 ביולי 2019, חתם באיסטנבולספור מהליגה השנייה בטורקיה. ב-6 בפברואר 2020, חתם מנסה בבני יהודה. 3 ימים לאחר מכן, מנסה ערך את הופעת הבכורה שלו בקבוצה הבוגרת בניצחון 0-1 נגד מ.ס. אשדוד. ב-15 ביוני, רשם את משחקו האחרון בקבוצה בו גם כבש את שערו היחיד בקבוצה, במשחק בו ניצחה בני יהודה 1-3 נגד מכבי נתניה. ב-10 בספטמבר 2020, מנסה חתם בפוליטכניקה יאשי מליגת העל הרומנית. ג'וזף מנסה, באתר Transfermarkt ג'וזף מנסה, באתר Soccerway ג'וזף מנסה, באתר WorldFootball.net ג'וזף מנסה, באתר FootballDatabase.eu מאור רחמני, ‏יש רכש: מנסה חתם בבני יהודה עד לתום העונה, באתר ONE‏, 6 בפברואר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וזף מנסה".
קרחון אורנוס

קרחון אורנוס (באנגלית: Uranus Glacier) הוא קרחון בחוף המזרחי של האי אלכסנדר, שבאנטארקטיקה. הקרחון זורם לכיוון מזרח, ונשפך אל מפרץ ג'ורג' השישי מיד בסמוך למצוק פוסיל. אורכו של הקרחון 30 קילומטרים; ורוחבו (בשפכו) 10 קילומטרים. לאורך גדתו הדרומית של הקרחון נמצא מדרון קאיפר. החוף התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935. שפכו של הקרחון נסקר באופן חלקי בשנת 1936 על ידי המשלחת הבריטית אל ארץ גרהאם. הקרחון נסקר בשנת 1948 ובשנת 1949 על ידי משלחת חקר שטחי חסות איי פוקלנד, הקרחון כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של הקרחון ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת אורנוס. קרחון אורנוס באתר הסקר הגאולוגי של ארצות הברית קרחון אורנוס באתר הגאזט האנטארקטי המשווה SCAR של ממשלת אוסטרליה מידעכ גאוגרפי והיסטורי היסטוריה של שמות אתרים בסביבת הקרחון
יחסי בולגריה–שווייץ

יחסי בולגריה–שווייץ הם היחסים הדיפלומטיים הרשמיים שבין הרפובליקה הבולגרית לבין הקונפדרציה השווייצרית. שווייץ פתחה את הנציגות הראשונה שלה בבולגריה בשנת 1911 בסופיה ברמת קונסוליה, שנמצאה תחת אחריות השגרירות השווייצרית בטורקיה. בשנת 1945 שודרגה הקונסוליה לשגרירות. במישור הבילטרלי, היחסים שבין שתי המדינות הם יחסים חמים והתחממו במיוחד במהלך שנות התשעים של המאה העשרים לאחר התפורות הגוש הסובייטי. בולגריה מחזיקה בנציגות דיפלומטית בשווייץ בשגרירות בברן ושתי קונסוליות בלוגאנו וציריך. שווייץ מיוצגת בבולגריה בשגרירות בסופיה. על פי הלשכה השווייצרית המרכזית לסטטיסטיקה, בסוף שנת 2018 התגוררו בבולגריה כשלוש מאות אזרחים שווייצרים. מדיה וקבצים בנושא יחסי בולגריה–שווייץ בוויקישיתוף Bilateral relations Switzerland–Bulgaria, אתר משרד החוץ של שווייץ EMBASSY OF BULGARIA IN BERN, SWITZERLAND CONSULATE OF BULGARIA IN LUGANO, SWITZERLAND CONSULATE OF BULGARIA IN ZURICH, SWITZERLAND EMBASSY OF SWITZERLAND IN SOFIA, BULGARIA
ארביל (מחוז)

מחוז ארביל (בערבית: محافظة أربيل) הוא מחוז בצפון עיראק. הוא נקרא על שם בירתו, ארביל. המחוז משתרע על שטח של 14,428 ק"מ בצפון המדינה, ואוכלוסייתו מונה 2,932,800 תושבים נכון ל-2020. רובם כורדים, אך יש גם טורקמנים וערבים. אפשר למצוא גם אשורים בארביל, כיוון ששם הייתה ממלכת חדייב. מ-1974 השטח נמצא תחת אוטונומיה כורדית במסגרת כורדיסטן העיראקית. באזור זה מצוי גם נפט רב, שתמיד היווה מקור למאבקים בין הכורדים לסדאם חוסיין, אך האומות המאוחדות הגנו, בדרך כלל, על הכורדים. מדיה וקבצים בנושא ארביל בוויקישיתוף אתר האינטרנט הרשמי של ארביל ערך זה הוא קצרמר בנושא כורדיסטן העיראקית. אתם מוזמנים לתרום לוויקיפדיה ולהרחיב אותו.
ג'וניור אוגדי-אוזווקו

ג'וניור צ'וקוואמקה אוגדי-אוזווקו (באנגלית: Junior Chukwuemeka Ogedi-Uzokwe; נולד ב-3 במרץ 1994) הוא כדורגלן אנגלי המשחק בעמדת החלוץ בגאלוויי יונייטד. אוגדי-אוזווקו התחיל את הקריירה שלו בקבוצות הנורע של לייטון אוריינט, אילפורד ומילוול. בגיל 18, חתם בקבוצת הכדורגל אנפילד. בהמשך שיחק בעוד קבוצות בליגות הנמוכות באנגליה, כגון: הוקנל טאון, קרלטון טאון, גדלינג מינרס ולפארה, האייס אנד ידינג יונייטד, ברקינגסייד וליוויס. ב-26 בינואר 2016 אוגד-אוזווקו חתם בטורק אוקאי לימסול מליגת העל של צפון קפריסין. יום לאחר מכן, ערך את הופעת הבכורה שלו בקבוצה בניצחון 0-3 נגד ג'נצ'יק גוטש במסגרת הסיבוב הראשון של הגביע הצפון הקפריסאי. ב-31 בינואר, אוגדי-אוזווקו כבש את שערו הראשון עבור המועדון בניצחון 7–0 במסגרת משחק הגומלין. ביולי 2017, אוגדי-אוזווקו חזר לאנגליה וחתם במלמדון אנד טיפטרי. ב-3 בינואר 2018, אוגדי-אוזווקו חתם בקולצ'סטר יונייטד מהליגה האנגלית השנייה לשנה וחצי. ב-20 בינואר 2018 ערך את הופעת הבכורה שלו בתיקו 1-1 נגד גרימסבי טאון. ביולי 2018 הושאל לברומליי, וב-7 בפברואר 2019 חתם בדרי סיטי מליגת העל האירית. בסיום העונה חזר לקולצ'סטר. ב-4 בפברואר 2020 חתם בהפועל חדרה מליגת העל. בינואר 2022 חתם בבוהמיאן מליגת העל האירית. ג'וניור אוגדי-אוזווקו, באתר Transfermarkt ג'וניור אוגדי-אוזווקו, באתר Soccerway ג'וניור אוגדי-אוזווקו, באתר FootballDatabase.eu יגאל גולדשטיין, ‏חיזוק להתקפה: ג'וניור אוזקווה חתם בחדרה, באתר ערוץ הספורט, 1 בפברואר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וניור אוגדי-אוזווקו".
קוקייה אזמרגדית

קוקייה אִזְמַרְגָּדִית (שם מדעי: Chrysococcyx klaas) היא מין עוף ממשפחת הקוקייתיים, שבית גידולו באזורים המיוערים של אפריקה שמדרום לסהרה. השם העברי "קוקייה אזמרגדית" משקף את הכתמים הירוקים כעין אבן הברקת (אזמרגד) שעל גוף הזכר. השם המדעי Chrysococcyx klaas ניתן על ידי החוקר הצרפתי פרנסואה לה-וילון (François Levaillant) על שם משרתו בן לשבט הקויקוי. לה-וילון היה הביולוג הקולוניאלי היחיד שהעניק שמות למיני עופות על שם אנשים מהאוכלוסייה המקומית. המין מצוי ברחבי אפריקה שמדרום לסהרה מלבד באזורים צחיחים במיוחד. אורך גוף הקוקייה האזמרגדית 16–18 סנטימטרים. למין דו-צורתיות זוויגית. לזכר אזורים בגוף בצבע ירוק מבריק עם חלק תחתי לבן. לנקבה גוף בצבע חום-ברונזה, נוצות כנפיים עם כתמים ירקרקים, וחלק תחתי לבן מפוספס עדין. לזכרים ולנקבות כתם מעל העין מאחור. הטלת הביצים מתרחשת בחודשים ספטמבר עד אפריל, ושיאה בין אוקטובר לדצמבר. לעיתים מאוחר יותר באזורים צחיחים יחסית. עשויה להתחיל אף מיולי באזורים הדרום-מערביים של פרובינציית כף התקווה הטובה. כמו מיני קוקיות דומים הקוקייה האזמרגדית היא טפילת תטולה. היא מטילה את ביציה בקינים של מגוון עופות כאשר מיני החטפיתיים והצופיתיים נפוצים במיוחד. מדיה וקבצים בנושא קוקייה אזמרגדית בוויקישיתוף קוקייה אזמרגדית, באתר ITIS (באנגלית) קוקייה אזמרגדית, באתר NCBI (באנגלית) קוקייה אזמרגדית, באתר Animal Diversity Web (באנגלית) קוקייה אזמרגדית, באתר GBIF (באנגלית) קוקייה אזמרגדית באתר הרשימה האדומה של IUCN Beolens, B.; Watkins, M. (2004). Whose Bird?: Common Bird Names and the People They Commemorate. Yale University Press. ISBN 978-0-300-10359-5. Harrison, J. A.; Cherry, M. (1997). "Klaas's cuckoo". The atlas of southern African birds (PDF). 1. Johannesburg: BirdLife South Africa. pp. 708–709
קרחון קלארק (אלסקה)

קרחון קלארק (באנגלית: Clark Glacier) הוא קרחון על הר אבי בשטח הפארק הלאומי גליישר ביי, במדינת אלסקה, שבארצות הברית. אורכו של הקרחון 13 קילומטרים. הקרחון נשפך אל מפרצון ג'ונס הופקינס (126 קילומטרים צפונית מערבית לעיר הונה). גובה מוצאו של הקרחון 1,077 מטרים מעל פני הים. שמו של הקרחון ניתן לו על ידי וו. או. פילד (W. O. Field) ו-וו. ס. קופר (W. S. Cooper) בשנת 1936; השם אושר רשמי בשנת 1937. הקרחון נקרא על שמו של ויליאם באלוק קלארק, פרופסור לגאולוגיה באוניברסיטת ג'ונס הופקינס בין השנים 1887–1917, וחבר צוות הסקר הגאולוגי של ארצות הברית בין השנים 1888–1917. קרחון קלארק באתר הסקר הגאולוגי של ארצות הברית מפה טופוגרפית של אזור קרחון קלארק מפת אזור קרחון קלארק קרחון קלארק באתר mindat מידע גאוגרפי והיסטורי
Forever and Ever (שיר של דמיס רוסוס)

"Forever and Ever" (בעברית: "לנצח נצחים") הוא שיר של הזמר היווני דמיס רוסוס. השיר יצא לאור כסינגל ב-1973. השיר נכלל באלבומו השני של רוסוס "Forever and Ever" משנת 1973, וב-1976 נכלל במיני-אלבום "The Roussos Phenomenon". את השיר כתבו אלק ר. קוסטנדינוס וסטליוס ולאוויאנוס. ההפקה המוזיקלית הייתה של דמיס רוסוס. רוסוס הקליט גרסה של השיר בספרדית בשם "Eternamente". השיר הגיע למקום הראשון במצעדי הפזמונים בבלגיה (פלנדריה) ובמקסיקו, ולמקום השני בהולנד. סינגל 7" פיליפס 6009 331 (1973, צרפת, גרמניה, איטליה, הולנד, הממלכה המאוחדת, ועוד) סינגל 7" RTB / פיליפס S 53683 ‏(1973, יוגוסלביה) צד א' - "Forever and Ever" (3:41) צד ב' - "Velvet Mornings" (3:38) סינגל 7" פיליפס 6009 331 (1973) צד ב' - "Velvet Mornings" (3:35) צד א' - "Forever and Ever" (3:40) מידע על היצירה "Forever and Ever" באתר מיוזיק בריינז גרסאות נוספות ל"Forever and Ever" באתר SecondHandSongs "spanishcharts.com - Demis Roussos - Forever And Ever". נבדק ב-2017-10-24. "Démis Roussos* - Forever And Ever = Eternamente (Vinyl, LP, Album) at Discogs". נבדק ב-2017-10-26. "Billboard Hits Of The World". Billboard. נבדק ב-4 באוגוסט 2018. {{cite web}}: (עזרה)
קרחון ונוס

קרחון נוגה או קרחון ונוס או קרחון וינוס (באנגלית: Venus Glacier) הוא קרחון בחוף המזרחי של אלכסנדר האי, שבאנטארקטיקה. אורכו של הקרחון 18 קילומטרים, ורוחבו (בשפכו) 11 קילומטרים. הקרחון זורם לכיוון מזרח, ונשפך אל מפרץ ג'ורג' השישי, בין מצוקי קיסטון, ונקודת טריטון. הקרחון נמצא בדובה של 206 מטרים מעל פני הים. החוף באזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הקרחון מופה בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'. שפכו של הקרחון נסקר באופן חלקי בשנת 1936 על ידי המשלחת הבריטית אל ארץ גרהאם. הקרחון נסקר בשנת 1949 על ידי משלחת חקר שטחי חסות איי פוקלנד. שמו של הקרחון ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת נוגה (באנגלית: ונוס). • J.L. SMELLIE, Lithostratigraphy of Miocene-Recent, alkaline volcanic fields in the Antarctic Peninsula and eastern Ellsworth Land, Antarctic Science 71 (3): 362-378 (1999) קרחון נוגה באתר הסקר הגאולוגי של ארצות הברית קרחון נוגה באתר הגאזט האנטארקטי המשווה SCAR של ממשלת אוסטרליה מפת אזור קרחון ונוס קרחון ונוס באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי היסטוריה של שמות אתרים בסביבת הקרחון
בני פרץ

בני פרץ (נולד בשנת 1967) הוא יזם בתחום הנדל"ן והיה מנהלו האישי של אייל גולן. בני פרץ הוא בנו של אברהם פרץ, מבעלי השליטה בחברת הנדל"ן "פרץ בוני התיכון". גם בני המשפחה הנוספים עוסקים בתחום הנדל"ן. פרץ ניהל את "בוני התיכון פרויקטים", חברת הביצוע של "בוני התיכון" שהוקמה בתחילת 2007. בשנת 2011 סייע פרץ לאייל גולן להתמודד עם עבירות מס הכנסה. בסוף התהליך נגזרו על גולן עבודות שירות. לאחר פעילות משותפת זו, בני פרץ נשאר בקשר עם גולן והפך למנהלו האישי. בשנת 2012 הקים ביחד עם אייל גולן חברת נדל"ן בשם "ליאם שי", על שמות הבנים של שני השותפים. חברה זו היא חלק מחברת "ליאם הפקות" המנהלת את עסקי המוזיקה של אייל גולן. באוקטובר 2017 חברת הנדל"ן של גולן ופרץ תכננה בניית 7 מבני מגורים בפתח תקווה, אך העסקה לא יצאה לפועל בגלל סכסוך עם אחד השותפים האחרים. ביוני 2019 התגלעו חילוקי דעות עסקיים בין פרץ לגולן, אך אופירה אסייג השלימה ביניהם. בנובמבר 2019 הם חילקו ביניהם את הנדל"ן שבבעלותם, נכסים בשווי של למעלה מ-100 מיליון שקלים. בני פרץ נחשד ונחקר בחשד ליחסי מין עם קטינות במסגרת פרשת משחקי חברה, אך הוטל צו איסור פרסום על חלקו בפרשה. בנובמבר 2019 הוסר צו איסור הפרסום. במהלך הקריירה היה פרץ גם המנהל המוזיקלי של נסרין קדרי ואיתי לוי. ביוני 2018 התחתן בני פרץ עם חן אילוז. אלה נישואיו השניים. בני פרץ, ברשת החברתית אינסטגרם גדעון אוקו, ‏"אייל, הוצאת 1.2 מיליון שקל בחודש. זה לא יכול לקרות", באתר ‏מאקו‏, 25 באוקטובר 2020 מי האמרגן של אייל גולן?, ‏8 בדצמבר 2013. זהו האיש שמנהל את אייל גולן, באתר ‏מאקו‏, 24 באוקטובר 2014. שלומית צור, ‏חלומות הנדל"ן של אייל גולן עלו על שרטון, באתר גלובס, 15 באוקטובר 2017. "משפחה לא מחליפים לעולם", באתר ‏מאקו‏, 18 ביוני 2019. רן בוקר, אייל גולן ובני פרץ מחלקים נכסים: "שווי של למעלה מ-100 מיליון שקל", באתר ynet, 5 בנובמבר 2019. יאיר אלטמן, הותר לפרסום: אמרגנו של אייל גולן נחקר בפרשת "משחקי חברה", באתר ישראל היום, 26 בנובמבר 2019. וואלה! סלבס‏, אייל גולן ונסרין קדרי יחגגו בחתונה סודית, באתר וואלה, 25 ביוני 2018. רן בוקר, הקרב על איתי לוי: בני פרץ התנגד להסכם השחרור - הבורר קבע שהכסף יישאר אצל אייל גולן, באתר ynet, 23 באוגוסט 2020 הולכים להשתגע: בני פרץ ובת זוגו התחתנו, באתר ‏מאקו‏, 26 ביוני 2018.
סקוט הייז

סקוט הייז (באנגלית: Scott Haze; נולד ב-30 בדצמבר 1980) הוא שחקן, במאי תיאטרון ומחזאי אמריקאי. הוא ידוע בעיקר מתפקידו בסרטו של ג'יימס פרנקו "ילד של אלוהים" (אנ') משנת 2013, כמו גם בסרט המלחמה "כשגיבורים חוזרים" (אנ') (2017), בסרט גיבורי העל "ונום" (2018) ובסרט "עולם היורה: עולם חדש" (2022). הוא גם ביים את הסרט "Mully‏" (2015), סרט דוקומנטרי על הפילנתרופ הקנייתי צ'ארלס מולי (אנ'). סקוט הייז נולד בדאלאס, טקסס ב-30 בדצמבר 1980, בנה של שרי הייז. הוא בוגר בית הספר למשחק של סטלה אדלר בניו יורק ושל הקונסרבטוריון 'Playhouse West', שהוקם על ידי רוברט קרנגי וסנפורד מייזנר (אנ'). הוא החל להופיע ב-2005 בסרט הקצר "Ad Corp. Inc". בין 2006 ל-2010 הופיע במספר סרטים וסדרות ביניהם: Live!‏, Prey For Me ו-Cop Dog. בשנת 2006 פתח חברת תיאטרון בצפון הוליווד, תיאטרון שרי (The Sherry Theater), לו קרא על שם אימו. הוא העלה שם את המחזות "Devil's Night" מ-2006 ו"Angel Asylum" מ-2011, אותם הוא גם מביים וגם משחק בהם. ב-2011 התארח בסדרה המשטרתית "CSI" בתור אנתוני סטיל. באותה שנה שיחק בסרט "Post", המבוסס על מחזה מאת ג'ים פאראק וקיבל שבחים על הופעתו. בשנת 2013 הופיע בסרט הדרמה של ג'יימס פרנקו "בשוכבי גוועת" לצד לוגאן מרשל-גרין בתור סקיט מק'גוון. באותה שנה הופיע בסרט אחר של פרנקו "ילד של אלוהים" המבוסס על ספר בעל אותו שם של קורמאק מקארתי. הוא שיחק בסרט בתפקיד הראשי את לסטר בולרד, אדם אלים המידרדר לאט ממעמדו עד שנוגע בטירוף מוחלט. הסרט הוקרן לראשונה בפסטיבל הסרטים של ונציה ב-31 באוגוסט 2013. בשנת 2018 שיחק בסרט גיבורי העל של רובן פליישר "ונום" בתור רונלד טרייס, הנבל המשני של הסרט. בשנת 2022 הופיע בתור הנבל שכיר החרב ריין דלקורט בסרט "עולם היורה: עולם חדש" של קולין טרוורו. מדיה וקבצים בנושא סקוט הייז בוויקישיתוף סקוט הייז, במסד הנתונים הקולנועיים IMDb (באנגלית)